Tannlege har 5-års utdannelse innen Odontologi (Master), mens tannpleier har 3-årig utdannelse (Bachelor). Tannpleiers utdannelse har som fokus å fremme tannhelse. Tannpleieren skal kunne veilede pasienten til selv å kunne ivareta egen tann- og munnhelse. Tannpleieren skal ha kompetanse til å vurdere tannhelseproblemer og henvise videre til tannlege ved behov. Både tannlege og tannpleier kan utføre tannsjekken og diagnostisere tilstanden i munnhulen. Det er som oftest kun tannlege som kan utføre behandlingen eks behandle hull i tennene. Tannpleier er svært viktig i behandlingen av pasienter med tannkjøttsykdom. Her jobber gjerne tannpleier i nært samarbeid med spesialist, se periodontist.